देश में 70% युवा किराये पर रहने की जगह अगले दो साल में खरीदना चाहते हैं अपना घर
CBRE South Asia Survey Update देश के करीब आधे युवा दो साल में नए घर में शिफ्ट होना चाहते हैं। सीबीआरई के एक सर्वे में 18-41 साल के 45% युवाओं ने कहा कि शहर में किसी नए घर में शिफ्ट होना उनकी पहली पसंद
देश के करीब आधे युवा दो साल में नए घर में शिफ्ट होना चाहते हैं। सीबीआरई के एक सर्वे में 18-41 साल के 45% युवाओं ने कहा कि शहर में किसी नए घर में शिफ्ट होना उनकी पहली पसंद होगी। 26-41 साल के 70% भारतीयों ने कहा कि वे किराये के मकान में रहने की जगह खुद का घर खरीदना पसंद करेंगे। पिछले सर्वे में रुझान के इसके उलट था। रियल एस्टेट कंसल्टिंग फर्म सीबीआरई साउथ एशिया के सर्वे में भारत समेत दुनिया के 20 हजार से ज्यादा लोग शामिल हुए।
क्वालिटी लाइफ को सबसे तरजीह दे रहे भारतीय
सर्वे में शामिल 52% भारतीयों ने कहा कि वे बेहतर क्वालिटी की प्रॉपर्टी और माहौल में रहना चाहते हैं। 72% ने अगले दो साल में कहीं और शिफ्ट होने की योजना बनाई है। लेकिन वे किराये के घर में रहने के बजाय अपनी प्रॉपर्टी खरीदना पसंद करेंगे। 69% ने कहा कि वे हफ्ते में तीन दिन ऑफिस से काम करना चाहते हैं।
रणनीति बदलने की जरूरत
ज्यादातर युवा ने घर खरीदने की अच्छा जताई है। अब लोग घर लेने से पहले प्रॉपर्टी की क्वालिटी और आसपास के माहौल पर भी गौर कर रहे हैं। ऐसे में डेवलपर्स को रिमोट वर्किंग इन्फ्रास्ट्रक्चर के साथ इंटीरियर डिजाइन और बेहतर आउटडोर जैसी चीजों पर ज्यादा ध्यान देने की जरूरत होगी। -अंशुमान मैगजीन, चेयरमैन व सीईओ, सीबीआरई इंडिया 